Foto: Lars Kimer

Send til din ven. X Artiklen: Roskilde Festival får en scene mere Modtagerens email * : Din e-mail * : Dit navn * : Evt. kommentar: *) skal udfyldes.

Roskilde Festival får en scene mere

Roskilde - 02. januar 2016 kl. 07:41 Af Lars Kimer Kontakt redaktionen: sndk@sn.dk

Roskilde Festival opnormerer med yderligere en scene på den kommende sommers festival. Det skriver DAGBLADET Roskilde.

Læs også: Festival flytter kunstnere

Det sker, når Apollo, som er festivalens elektroniske scene, bliver en del af selve musikpladsen. Hidtil har scenen været en del af campingpladsen, og dermed har der været musik på den allerede fra campingpladsens åbning. For ikke at skrue ned for musikken i campingdagene etablerer festivalen en ny scene ude på campingpladsen.

- Vi gør området ved Apollo til en del af indre plads. Samtidig holder vi fast i, at den elektroniske musik skal være repræsenteret i dagene op til, at musikpladsen åbner. Vi etablerer en ny scene med navnet Apollo Countdown, siger talskvinde for Roskilde Festival, Christina Bilde.

Hvor Apollo Countdown placeres på pladsen, kan Christina Bilde på nuværende tidspunkt ikke fortælle.

- Vi regner med at have det på plads i slutningen af januar, siger hun.

Festivalen har ingen planer om at flytte deres anden scene på campingpladsen, Rising. Den lå sidste år placeret i bycenter West.

relaterede artikler

Endelig: Roskilde Festival indtager grusgrav 02. januar 2016 kl. 08:30